
ACTE  UNICH 


Botiga  de  carnicer.  Alfons,  d  la  esquerra,  un  tau- 
lell ab  piló  y  balansas,  y  darrera  de  aquest,  un 
armari. 

Entre  'l  taulell  y  la  paret  de  la  dreta  s'  obra  pas  un 
corredor  fosch  y  estret. 

A  la  esquerra  una  porta  ab  reixat  de  ferro  que  dona 
al  carrer.  A  la  dreta  un  altra,  mitj  oberta,  deixa 
veure  'Is  primers  grahóns  de  una  escala  interior. 

A  primer  terme  un  banch  de  fusta  arrambat  d  la 
paret. 

Penjats  en  cl  taulell,  talls  de  carn,  restos  de  la  venda, 
gnnivets  y  eynas  de  carnicer  de  diferents  tamanys. 
Un  quinqué  ilumina  la  escena. 

Al  aixecarse  'l  teló,  Andreu,  qu  esta  netejant  las 
balansas,  conversa  ab  dos  vehins. 


ESCENA  PRIMERA 

Andreu  y  els  Dos  vehins 

Andreu 
Es  à  dir  que  '1  Rób  vol  fem   la  competència  do- 
nant la  carn  à  méa  bon  preu... 


Vkhí  primer 
Aixís  sembla.  El  boa  el  vèn  à  setanta,  y  el  xay 
à  dos  rals. 

Andreu 
Ah,  ei?...  Vejàm,  donchs,  qui  se  'n  cansarà  més 
aviat,  d'  estirar  la  corda. 

Vehí  segon 
Lo  cert  es  qu'  ell  vol  mirar  d'  ensorrarvos;  li  co- 
nech  ab  las  manyas.  iSabeu  què  fa  el  bútxara 
pera  adquirir  parròquia?  Fa  anar  la  gent  à  can 
Doha,  y  en  sent  allí  els  paga  l1  ayguardent. 
Andreu 
Que  fa8si  '1  que  vulga,  que  jo  no  m'  hi  haig  de 
ficar...  ey,  mentres  no'm  bescanti  1'  establiment  ni 
la  prasona. 

Vehí  primer 
Sí...  Donchs  1'  havíau  de  sentir  1'  altre  dia  à  1' 
era  de  'n  Gorgot... 

Andreu 
iQuè  podia  dí,  el  bergant,  de  mi? 

Vehí  primer 
Res;  que  despatxeu  carn  de  caball  y  que  pinteu 
ab  mangre  'Is  palpiasos  de  las  vacas  tísicas. 
Andreu 
iAixó  ha  dit  1'  eetrafalari?  Que  's  compari  la  fe- 
somia que  fa  la  meva  clientela  ab  la  dels  seus  pa- 
rroquiansl  Tota  la  vila  ho  sab  que  donoc  genero 
bó.  Pera  alguna  cosa  penjoc  cada  matí  las  pessas 
mortas  à  fóra  '1  porxo...  iNo  haveu  vist  quin  xay 
més  maco  hem  escorxat  avuy?... 
Vehí  segon 
Prou  que  me  'n  som  ataleyat...  Encare  hi  ha  1 
toll  de  sanch  allà  fora. 

Vehí  peimke 
Y  deixeulo  dir  à  n'  aquell  envejós! 

Andeeu 
Sí,  bí;  per  mi  que  digui  y  que  rebaixi  tant  com 
vulgui.  En  el  pecat  trobarà  la  penitencia;  perquè 
la  carn  també  la  abaratiré  jo.  Llamp  me  mati!  Tres 
pessas  per  tersa  sota  d'  ell.  Guerra  vol,  donchs 
guerra  haurà.  Pel  deprompte  comensaré  per  fer  lo 
que  fa  ell.  Au,  acompanyeume  à  cal  Pigat,  que  us 
pagoc  la  mistela.  (S'  arregla  per  sortir.)  Ja  vigilarà 
una  estona  en  Jenassa... 

Vehí  peimee 
Ahont  es  en  Jenassa?... 

Andeeu 
S'  arrossegava  per'  llà  fora,  suara. 

Vehí  segon 
Ah,  ei  hi  ha  en  Jenassa,  ray...  Ja  podeu  anar 
confiat.  Quin  xicot,  el  vostre  escorxador!  Avuy 
mateix,  à  n'  en  Llorensó  se  li  havia  encallat  el  ca- 
rro allà,  al  cap-de-munt  de  la  Endevallada...  y 
noys,  arriba  ell,  en  Jenassa,  's  treu  la  brusa  y  la 
faixa  de  una  revolada,  y  com  aquell  qui  aixeca 
una  palla  de  terra,  tris,  tras,  m'  alsa  el  carro  y  el 
venta  fora  de  las  roderas.  Cregas  qu'  es  tot  un 
Herculano. 

Vehí  peimke 
Pas  jo  que  'm  deixés  dar  per  ell  un  hola!  d' 
aquells  massa  amistosos... 

Vehí  segon 
Ja  ho  pota  dir:  quan  ell  aixeca  la  grapa  es  com 
si  toquessin  à  amagar  esquenas. 
Vehí  primee   • 
Home,  si  quan  parleu  ab  ell,  no  més  1'  escayent 

ferotxe  de  la  seva  mirada  ja  us  fa  posar  la  pell  de 
gallina. 

Andbku 
Però  en  el  fons  es  un  bon  xicot. 

Vehí  primer 
jLlàetima  que  tingui  una  pinta  tan  raral 
Vehí  segon 

Y  tan  maca  qu'  era  sa  germanal...  £No  us  en  re- 
cordeu de  sa  germana?...  Bé,  aqueat  sí  que  se  'n 
recorda;  £fa,  Andreu  qu'  era  ben  xamosa,  quan 
vos  us  bi  enteníau? 

Andrbu 
Babl...  qui  bi  pensa  avuy  en  allò?  Fa  tant  temps! 
Quinze  anys  al  demunt  de  una  historia  fan   1' 
efecte   de   una  bngada    per    la    conciencia   dels 
homes. 

Vehí  primer 

Y  ell  no  us  els  ha  retret  may  pera  res  els  vos- 
tres amors  ab  sa  germana? 

(Andreu  fa  que  nó  ab  el  cap 
Vehí  segon 
Què  us  diré...  Poch  que  me  'n  fiaria,  jo  de  vos. 
El  crech  capàs  de  qualsevol  etzegallada. 
Andreu 
Oh...  Poch  que  n'  hi  he  parlat  may,  d'  ella. 

Vehí  segon  (ab  sorna) 
Per  prudència,  fa? 

Andreu 
No  per  prudència;  perquè  no  ha  vingut  à  tom. 

Vehí  primer 
La  eustió  es  que  valgui  pel  traball.  En  Jenasea 
fa  molta  y  bona  feyna,  rellamp!  Y  ab  quin  dalit 
emprèn  la  tasca  d'  escorxar  el  bestiar!  Dona  goig 

de  veurel  ab  1'  eyna  als  dits,  descordant  1'  ermi- 
11a  dels  moltons. 

Andreu 
No,  no  'n  puch  dir  mal.  Deede  qu'  ell  es  à  casa, 
que  '1  negoci  m'  ha  anat  sempre  millor  qne  avans 
no  anava.  Jo  llavoras  me  trobava  sol.  El  traball 
era  excessiu  pera  mi,  el  vell  ja  no  podia  ajudarme... 
Y  res,  que  vaig  quedarme'l  y  no  me  'n  penedeixo, 
la  veritat...  (somrient  ab  intenció.)  Ademés,  es  un 
dírvosho  à  vosaltres,  quasi  qu'  en  mi  era  un  deber 
el  protejirlo...  Me  va  semblar  que  hi  tenia  mitja 
obligació...  Hi  havia  la  memòria  d'  ella  de  per 
mitj. 

Vehí  segon 
Natural... 

Vehí  primer 
Se  comprèn... 

Andreu 
Total,  que  ab  ell  som  fet  una  bona  obra  y  una 
adquisició  no  gens  deapreciable... 

(Jepó  surt  pel  corredor) 
Vehí  primer 
(Hola,  aquí  tenim  al  Jepó... 

Vehí  segon 
Aquest  sempre  tan  romancer  y  tan  ganso  com 
una  vaca-prenys. 

Andreu  (d  Jepó) 
Vès...  Vigila,  tú,  que  tornoc  desseguida.  (Als  ve- 
hins.)  Au,  à  pendre  aliento  à  cal  Pigat;  afanyémse! 
Vehí  primer 
Siguemhi,  donchs,  que  va  de  gorra! 

(Se  'n  van  per  la  esquerra) 

ESCENA  II 

Andreu  y  Jepó 

Andreu  {ah  vehins  que  acaban  de  anarseri) 
Aneu  endevant,  vosaltres.  Passaré  per  darrera; 
ja  'ns  trobarem  allà...  (a  Jepó.)  Mira,  tú:  Despenja 
aquell  tall  de  filet  qu'  ha  sobrat,  y  treuràs  el  re- 
cuit  que  hi  ha  al  armari.  Pórtaho  tot  à  la  cuyna  y 
preparaho  per  quan  torni,  que  soparem  tot  seguit. 
Tén  compte,  eh? 

Jepó 
Bé,  mestre.  'S  farà  tal  com  diheu. 
{Pren  lo  que  li  ha  dit  y  desapareix  pel  corredor.) 

And  beu   sol) 
De  diners  no  n  sobraran  en  aquesta  casa,  però 
tots  reventém  de  grassos,  gracias  à  Deu  y  à  la 
vianda  sobrera.  Y  el  Ros  que  vaji  dihent  y  bes- 
cantant... 

(A  n  en  Jepó,  que  torna.) 
Mira:  digas  à  la  Quima  que  no  tardaré  à  ser  aquí, 
eh?...  Ah,  la  carn  la  vuy  à  la  brasa...  Y  que  no  hi 
escatimi  gayre  1'  all. 

Jepó 
Està  bé. 

Andreu 
Dígali  que  me  'n  som  anat  ab  en  Tomitxo  y  en 
Marranxa  à  cal  Pigat. 

Jepó 
Conformes. 

Andreu  (anantsen  pel  corredor) 
Apa,  donchs,  me  'n  vaig,  que  m'  esperan. 


ESCENA  III 

Jepó  (tristament  neguitós) 

iHont  diantre  me  '1  devia  deixar  aquest  paper? 
Menos  mal  si  no  1'  ha  arreplegat  1'  amo...  (cercant) 
Res...  ni  rastre...  Mala  negada!  Tot  me  surt  cap- 
girat, y  el  mellor  dia... 

ESCENA  IV 

Jepó   y   Qüima 

Quima  (sortint  de  la  escala  interior) 
Són  fora  tots?... 

Jepó 
Sí...  Ja  era  hora... 

Quima 
Estem  sols,  ben  sols,  fa,  Jepó  meu?  Avuy  enca- 
ro no  t'  som  pogut  espesaigar  gene... 
Jepó 
Y  tal!  Ni  una  abrassadal... 

(S'  abrassan.) 
Quima 
|Y  com  ela  anyoroc  els  teus  dits  atormentadors! 
|Cóm  me  daleixoc  lluny  de  tú,  y  cóm  t'  estimoc, 
vida  meva!  iY  tú  à  mi,  Jepó? 

Jepó  {amorós) 
jQuína  pregunta! 

Quima  (fentlo  seure  al  banch) 
Vina,  asséute  aquí,  ben  aprop  meu,  que  vuy  con- 
templarte,  bordegassot.  Obram  aquest  pitral,  aquest 
coixí  en  el  que  ara  mateix  m'  adormiria  com  una 
nena... 

Jepó 
jCom  una  nena  ignoscenta?...  No  't  crechl 

Quima 
Oh,  ei,  t'  ho  juroc...  |Y  quins  somnis  de  infant 
que  hi  gosaria  així,  apoyada  en  el  teu  pitl 
Jepó 
Es  que  jo  te  'n  privaria  de  somniar;  amanya- 
gante  aixís  la  carona,  la  xardor  dels  meus  Havia 
te  tornaria  à  la  realitat  tot  desseguida. 
Quima 
Què  ditxosa  que  'm  sentoc  teninte  aquí  ben  à  la 
vora  y  ben  meu...  La  teva  pell  embellutada  y  suau, 
aixís,  frech  à  frech  de  la  meva... 
Jepó 
Oh,  síl 

Quima 
Som  jo  1'  ardent  enamorat;  tú  ets  la  donzella 
que  's  deixa  amanyagar...  Apropat  més.  Deixat  es- 
trènyer contra  '1  meu  pit,  que  '1  temps  corra  vo- 
lant y  aquests  instants  feliseos,  son  tan  curts  per 
nosaltres!...  sovintejan  tan  pochl  A  cada  punt  me 
Bembla  que  1'  Andreu  ha  d'  atrapanshi,  no  eé... 
|Deu  nos  en  gort  si  un  dia... 

Jepó  (impacient) 
Oh,  iper  què  no  ets  tota  meva?  Si  ho  sapigues- 
sis  lo  gelós  qu'  estich  del  teu  AndreuI 

QüIMA 

Gelós!  iper  que?...  Si  jo  '1  volgués  à  n'  ell,  se 
compendría...  Però,  ja  ho  saba  tú  que  jo  no  '1 
puch  estimar  à  n'  aquell  pilot  de  greix...  Que  'n 
Bom  tipa,  cuyta  y  embafada  d'  aquest  xorch  d' 
home... 

Jepó 
Tens  rahó.  Es  una  creu  1'  haverlo  de  sufrir  tota 
la  vida... 

Quima 
jAh  si  ell  desaparesqués  d'  entre  mitj  de  nosal- 
tres! Tú  serías  meu,  tot  meu,  tú  fóras  1'  únich,  el 
sol  home  que...  (escoltant  ab  esferehiment.)  Sents?... 
Sembla  que  hi  hagi  algú  per  allà  dins... 
Jepó 
Cà!  Deu  ser  el  gos,  dona,  que  '1  som  fermat  ara 
fa  poch... 

Quima 
[Que  una  hagi  d'  estar  sempre  ab  1'  ay  al  corl 
Això  no  es  viure,  Jepó.  (recelosa.)  £Y  en  Jenassa, 
ahont  deu  ser  en  aquestas  horae? 
Jepó 
Oh!  Ell  si  que...  May  se  sab  hont  rediable  's 
rica...  Es  tan  esquerp  y  tan  gat  moix...  Sempre 
sembla  que  'n  dugoi  una  de  cap. 
Quima 
Si  tingués  1'  ànima  tan  lletja  com  la  cara,  mira 
que  'n  fóra  de  dolent  aquest  home...  Quan  pensoc 
que  vaig  estar  apunt  d'  estimarlo... 
Jepó  (rihent) 
[Pobre  Jenassa! 

Quima 
No  sé  si  era  por  ó  llàstima  lo  que  m'  inspirava; 

lo  que  sé  es  que  m1  anava  encomanant  la  seva  tris- 
tesa, y  qui  sab?  potser  al  últim... 
Jepó  (malpensant) 
Bé,  iqué  vola  dir? 

Quima 
Ell  no  va  atrevirse  may  à  dirme  res,  però  's  va- 
lia de  son  ayre  ferreny  pera  intentar  subjectarme 
al  seu  capritxo.  Estant  so's,  allà  à  la  eixida,  tan 
aviat  devant  meu  aixecava  una  badella  à  pes  de 
brassos,  com  escorxava  un  bou  sense  V  ajuda  de 
ningú...  Y  tot  això  ho  feya  per  mi,  no  més  que  per 
mi;  plé  d'  orgull,  inflat,  content  de  que  fos  jo  sola 
à  admirar  lo  fornit  del  seu  cos,  la  exhuberancia 
dels  seus  muscles,  la  seva  forsa  de  gegant. 
Jepó 
Cóm  es  que  no  t'  hi  deixessis  caure?... 

Quima 
Res:  calgué  tan  sols  que  tú,  que  '1  meu  Jepó 
passés  aquella  porta. 

Jepó 
Y  ja  ho  veus...  Gracias  à  n'  ell  'm  tens  al  teu 
costat.  Ell  va  ser  el  qui  'm  recomanà  al  Andreu, 
ite  'n  recordas?...  |Cóm  passa  el  temps,  estimant! 
fa,  videta? 

(amari yagantla  ab  febre.) 
Quima 
Au,  prou,  Jepó;  estígat...  Deixam! 

(Jepó  va  per  besaria.) 
Mira  que  pot  passar  algú... 
Jepó 
Vaja,  tornemhü...  |Quín  serà  '1  dia  que  restarem 
tranquils  un  dols  instant,  ben  llarch,  aixís,  V  un 
prop  de  1'  altre?...  (S'  abrassan.) 

|Qní  ho  sabí  Tinch  por  que  may... 

Jepó 
Perquè  no  vols,  que  si  volguessis...  avuy  ma- 
teix... potser.  El  teu  home  ha  d'  anar  dintre  poch 
ab  en  Jenassa  à  passar  els  dos  bous  de  contraban- 
do...  Ens  deixaran  sols  una  bella  estona...  dos  ho- 
retas  al  menys...  ne  tens  prou,  dona?... 
Quima 
Qu'  ets  caramot!...  Si  això  fos  cert...  No  't  crechl 

Jepó 
Que  sí,  dona...  Jo  ja  't  volia  donar  la  noticia  en 
un  paper  que  duya  escrit,  per  ei  no  'na  veyam; 
però  '1  som  perdut...  No  sé  què  diable  me  n'  he 
fet... 

Quima  (recelant,  ab  desitj) 
Vols  dir?...  M'  enganyasl... 
Jepó 
VatjaL.  Tú  mateixa,  donchs.  L'  Andreu  y  el  Pe- 
lat han  fet  el  tracte  devant  meu.  ^Sabs  qu'  hem  de 
matar  quatre  caps,  ara  per  la  festa?...  Donchs  no 
més  se  'n  declararan  dos  en  el  registre...  L'  altre 
parell  entrarà  d'  amagatotis. 
Quima 
Ah,  ja  entench.  Mira  1  meu  Andreu;  no  ho  hau- 
ria dit  may  que  fós  tan  pillo... 
Jepó 
Sí;  pillo  y  bon  home  à  la  vegada  £no  es  això, 
reyna?... 

Quima  (ab  sorna) 
Tú,  no  m'  insultis  à  la  meva  mitja  taronja. 

Jepó 
No,  no,  confítatela. 

Ab  conserva  el  voldrías,  fa?...  Ah,  murri... 
Donche,  bé,  escolta:  No  sé  si  créuret  ó  no,  però, 
per  si  acàs...  jo  me  'n  aniré  dejorn  cap  dalt;  ja  ho 
saba...  tú  pujas  aixís  qu'  ell  Biga  fóra.  Té,  aquí  tens 
la  clau. 

Jepó 
[Ah,  vida  meva;  la  clau  del  cel  per  mi  es  aques- 
ta!... Y  ara,  feame  un  petó;  au.  Un  petó  d'  aquells, 
sabs?  d'  aquells  de  vigilia  de  festa.  Corre...  apa, 
bojotal... 

Quima 
Estigat  quiet.  Au,  vés,  qu'  haig  d'  enllestir  allà 
dintre,  y  si  venen... 

{Jepó  li  fa  un  petó  furiós  al  clatell.) 
Lladre! 

(Se  'n  va  pel  corredor. 


ESCENA  V 

Jkpó  y  Jenassa  {entrant  per  la  esquerrà 


Jkpó 
Hola,  Jenassa!...  D'  hont  surts?... 

Jenassa 
Mira,  d'  allà  '1  porxo...  Sembla  que  t'  ha  sobtat 
la  meva  presencia... 

Jepó 
A  mi?...  Tú  plà  m  sobtas  ara;  £què  vols  dir  ab 
això? 

Jknassa 
Bé,  home,  no  n'  hi  ha  per  tant,  £à  què  escarràs - 
sarte?...  No  cal  que  fingeixis;  ho  som  vist  tot. 
Jepó 
Què?  Què  has  vist? 

Jenassa 
Lo  que  no  veig  es  l' interès  en  negarho.  Després 
de  tot,  iquè  té  que  veure  això?...  Ella  es  maca,  fa? 
hi  consent?...  jEetàs  en  el  teu  dret!...  y  res,  que  us 
fassi  bon  profit. 

Jepó 
/.Pero  què  t'  empatollas,  ara?...  Me  sembla,  Je- 
nassa, que  'ns  has  ullat  malament... 
Jenassa 
No,  xavey,  no.  Però,  vès  à  mi  que  me  se  'n  don... 
Fes  la  teva;  |si  jo  no  haig  d'  esbombarho!  iQu'  es 
la  dona  del  amo?  y  qué!...  Tants  recadosl  May  m' 
ha  agradat  ser  company  à  mitjas.  Aprofitat  ara 
que  passa.  A  mi  si  que  això  del  estimar  ni  'm  re- 
freda ni  m'  escalfa,  y  à  las  donas  me  las  miroc  com 
qui  mira  un  gos  ab  la  qua  baixa:  ab  cert  rezel  y 
certa  desconfiansa. 

Jepó 
Donchs  digas  que  no  deus  haver  estimat  may, 
tú,  pensant  d'  aquesta  manera... 
Jenassa 
Proul  Y  ara  mateix,  també  jo  '1  tinch  aquí  dins 
el  meu  amor,  però  es  d'  altra  mena.  Un  amor 
venjatiu  que  'm  vessa  del  pit  y  em  puja  al  cer- 
vell à  fogueradas  de  sancb;  una  passió  qu'  esclata 
sordament   aquí   dintre,    que  'm   fa  crespar  els 
nirvis  y  serrar  las  dents  daliutee  pera  sortir  al 
descubert.  Un  amor  tot  odi  y  fàstich  que  se  'm  nua 


-  18  - 

à  la  gorja  avaris  de  declararse,  implacable,  sel- 
vatje. 

Jepó  (ab  generositat  afectada) 

iTens  un  enemich,  potser?...  Ja  ho  sabé;  disposa 
ai  per  quelcom  me  necessitae. 
Jenassa 

Qui  sabí  Podria  ben  ésser  que  'm  fessis  servey 
quan  eiga  hora...  Y  ja  que  te  'm  brindas  generós, 
à  cor  obert,  vaig  à  contarte  una  vella  historia  que 
avuy  per  avuy  ompla  tota  ma  existència. 
Jepó 

Veyàm  equina  te  'n  passa? 
Jenassa 

Jo  era  un  marrech.  Vivia  llavoraa  ab  la  mare  y 
ma  germana,  que  al  cel  sigan,  allà  baix,  à  Sobre- 
roca.  La  mare,  pobre  dona,  xacrosa  y  vella,  tussint 
sempre.  El  pare  mort,  la  Cintetà  era  1'  únich  pun- 
tal de  casa  nostra.  Tenia  molt  bonàs  mans  pel  seu 
ofici  y  era  en  un  temps  que  's  pagavan  las  senma- 
nadas  bastant  grassas...  Res,  que  anavam  piocant 
contents  y  resignats...  Quan,  vet'  aquí  que  un  dia, 
la  xicota  'ns  entaula  relacions  ab  un  hereu  d'  allà 
al  vehinat. 

Jepó 

iY  era  un  mal  casat,  potser? 
Jenassa 

No,  déixam...  La  mare,  embabiecada  ab  lo  qu' 
ella  'n  deya  '1  previndre  de  la  noya,  va  rebre  al 
festejador  ab  els  brassos  oberts;  y  el  galàn,  per  la 
seva  banda,  semblava  correspondre  ab  gran  soli- 
citut,  al  punt  de  que  quan  la  vella  havia  de  fer 
llit,  ell,  el  promès,  no  's  movia  del  capsal,  sempre 
cuydantla.  Tothom  se  creya,  en  fi,  que  d'  un  dia 

al  altre  's  casarían  y  que  aquell  àngel  caygut  seria 
nostre,  ben  nostre,  ell  y  els  seus  quartos,  cassats 
ab  el  sant  Has  del  matrimoni...  (Pausa.)  Y  isabs 
què  va  passar?...  Que  '1  lladre  va  deshonrar  à  ma 
germana,  y  's  va  fer  fonedís! 
Jepó 
Bah!  N'  hi  ha  tants  que  ho  fan  això!...  Avuy  dia 
es  moneda  corrent. 

Jenassa 
Ah,  donchs  lo  que  jo  fassi  no  ho  serà  de  mone- 
da corrent,  perquè  jo  faré  lo  que  no  fa  ningú.  La 
venjansa  arriba  à  passos  mesurats  y  el  moment 
de  complirse  no  es  pas  molt  lluny...  La  Cintetava 
morir  al  cap  de  poch  temps,  va  morir  de  pena  y  de 
vergonya;  y  la  mare,  la  mare,  pobra  velleta,  als 
vuyt  días  ja  li  feya  companyia.  A  ne  mi,  à  instan- 
cias  del  rector  de  Sobreroca  van  ficarme  en  un 
assil,  sabs?  allà!  al  assil  dels  bords...  figurat! 

(Pausa.) 
Jepó 
Y  tu  sabs  ahont  ha  anat  à  parar  aquest  mal 
home? 

Jenassa 
Si  ho  sé!...  No  '1  som  pas  may  deixat  de  petje. 

Jepó 
Alashoras,  donchs...  No  t'  ho  haig  pas  de  repe- 
tir. Disposa.  Disposa  de  mi,  sempre  y  per  tot  quant 
te  calgui  ajuda.  Ja  'ns  coneixem  prou,  y... 
Jenassa 
Grans  mercèa,  Jepó.  No  m' en  creya  menos  de 
tú...  No  som  pas  dos  maynadas,  reira... 

(Se  donan  la  ma.) 

Jepó  (desencaixant  ràpit.) 
Ep,  que  vé  l'amo. 


ESCENA  VI 

Els  mateixos,  Andreu  y  després  Qüima. 

Andkeu  (entrant  per  la  esquerra) 
iQuè  hi  ha  minyons?  iCom  està  aquest  eopar?.. 
Sapiguessiu  la  gana  que  trajinoc.  Tu,  Quima!  (cri- 
dant al  fons.) 

Qüima  (entrant  pel  corredor.) 
Ja  pots  venir  quan  vulguis.  Tens  la  vianda  al 
plat. 

Jepó  (à  Andreu.) 
Ey,  vós,  1'  amo...  Aquí  teniu  el  carreter. 

(El  carreter  entra.) 


ESCENA  VII 

Els  mateixos  y  Un  Carreter. 

Andreu 
iQuè  hi  ha  de  nou?..  Tot  està  en  regla?  No  hi 
ha  eospitas  de  res?.. 

El  Carreter  (confidencialment) 
Allà  à  las  onze  hi  haurà  Ms  bous  à  fora  vila.  Pera 
aquesta  nit  no  hi  ha  por. 

Andreu 
Bon  home.  Els  anirem  à  cercar  ab  en  Jenasga. 
(à  ri  en  Jepó)  Ja  ho  sabs :  vigila  bé  y  no  obria  la 
porta  per  ningú  fina  que  tornem.  Vès  que  no  'ns 
agafin  dormint,  que  ara  hi  ha  viaurador  nou  y  li 
convé  fer  mèrits...  (al  carreter)  Enteso?,  carreter, 
entesos.  A  las  onze  en  punt.  (à  la  Quima)  4  Què 
tena  tu?  ique  no't  trobaa  bé?  Faa  una  cara  de  pru- 
nas  agres... 

Quima 
No  ho  sé...  Tot  avuy  tinch  una  mena  de  fret... 
D'  havent  dinat  que  no  'm  sentoc  gota  cristiana. 
Andreu 
Doncha,  au!  Menja  un  bocí  y  vésten  à  geure. 
No  serà  rés  tot  això.  (al  carreter.)  Quedem  aixía; 
vinrèm  à  1'  hora  justa;  eh,  conteuhi. 
El  Carreter 
Avant  tothom...  y  qu'  aprofiti  I  (se  'n  va.) 

Andreu 
Anem  à  taula  I 

(Se'n  van  Andreu  y  Quima  pel  corredor) 


ESCENA  VIII 
Jenassa  y  Jepó 

(Després  d' una  pausa,  Jenassa  's  posa  à  cantar 
boy  netejant  una  ganiveta  que  ha  despevjat.) 
Jenassa 
«Tota  sola  feu  la  vetlla, 
muller  layal... 

Tota  sola,  tota  sola . . . 
Valgam  Den,  val!> 
Jepó 
iY  això,  manyac?..  Bé  estàs  prou  alegre.  Qui 
t'  entengui   que  't   compri...  Vatja,   vés   seguint; 
aixÍB  m'  agradas. 

Jenassa 
Què  hi  vols  fer  ai  un  hom  es  aixís !  (gravement) 
Figurat  un  infelís,  un  esclau,  guiat  sempre  per  la 
mala  estrella,  que  li  hagi  tocat  ballar  tota  la  vida 
ab  la  més  lletja,  y  que  un  dia,  de  repenta,  ee  sent 
lliure  y  fort,  romp  las  cadenas  que  '1  subjectan  y 
posa  '1  peu  demunt  de  la  serpent  que  li  envenena 
el  cor...  íM'  has  entès? 

Jepó 
Ab  prou  feynae. 

Jenassa 
Donchs,  avuy,  Jepó,  es  ben  mava  la  serpent. 

Jepó 
iY  *t  sents  valent  pera  esclafarli  '1  cap,  al  últim? 

Jenassa 
Això  ho  veurem.  Depèn  de  la  ocasió. 

Jepó 
Pas  jo  que  fós  d' ella.  Si  es  cert,  com  diuB,  que 
li  dús  amenassada,  tant  si  es  serpent  com  Hangar 
daix...  ja  's  pot  dir  que  ha  begut  oli. 
Jenassa 
Ja  't  dich  que  això  depèn...  Lo  que  sí  't  juroc  es 
que  per  feréstech  que  sigui  1'  animalot,  1"  esperoc 
ab  el  cap  serè  y  el  pit  enfora. 

(Veyent  sortir  à  Quima  y  reprenent  la  canso.) 

«Tota  sola,  tota  sola... 

Vàlgam  Deu,  vall» 

ESCENA  IX 
Els  mateixos  y  Quima 

Quima  (sortint  pel  corredor  ah  una  espelma  encesa.) 
Y  donchs,  Jenassa,  ique  senyaleu  el  mal  temps?., 
i  Quin  dimoni  s'  ha  trencat  el  coll,  bon  rediable?.. 
Jenassa 
Ja  ho  veyeu,  mestressa;  el  goig  se'm  escapa 
dels  dintree.  Oh,  y  diepenseume.  Heu  dit  que  no 
us  trobavau  bé,  y  jo  ja  no  me'n  havia  ataleyat  més. 
Quima 
Oh,  això  plà;  poch  que  'm  marejeu  gota.  Ja  po- 
deu rependre  la  tonada,  per  mi... 

(Avants  de  pujar  el  primer  grahó  de  la  escala 
interior  dona  una  intensa  mirada  à  ri  en  Je- 
pó.  En  Jenassa  se  'n  adona) 


ESCENA  X 
Jenassa  y  Jepó 

(Llarch  silenci.  En  Jenassa  s  asseu  al  banch  de 
primer  terme  y  demostra  estar  posseint  d' una 
profonda  abstracció.) 
Jepó 
Bé,  i's  pot  saber  què't  passa?..   A  què  vé  ara 
aquest  posat?..  Semblas  en  Variacions! 

Jenassa 
i  Què  m  passa  1 

Jepó 
Sí,  home.  Encare  't  preocupa  la  serpent  ab  tot  y 
tenirli  el  peti  à  sobre? 

Jenassa 
No't  creguis... 

Jepó 
Y  bé,  no  hi  pensis  més.  Ja  t'  hi  donaré  un  cop  de 
mà,  si  es  convenient.  Prou  t'  ho  tinch  dit:  disposa. 
Jenassa 
Ja  ho  sé.  Però  deixaho  per  mi.  Poch  à  poch  fa- 
rem el  fet;  y  no  trigarem  gayre,  'm  pensoc... 
Jepó 
Donchfl,  conta  ab  mi.  iCóm  t'ho  haig  de  dir? 
i  coix  d'  home  I 

Jenassa 
Ja  hi  conto,  ja.  Ets  un  bon  amich...  Y  en  cambi 
de  la  teva  confiansa,  quan  estiguem  ben  sols,  jo 
t1  obriré  '1  meu  cor  y  't  contaré  punt  per  punt  tot 
lo  que  falta  dirte  del  terrible  secret  qu'  esperona 
la  meva  venjanea.  Deixa  que  V  Andreu  se  'n  vagi 
à  pahir  la  vianda  per  aquí  fora  y...  després...  En 
fi,  tu  estès  disposat  à  ajudar  me,  no  es  això,  com- 
pany? 

Jepó 
En  lo  que  pugui. 

ESCENA  XI 

Els  mateixos  y  Andbeu 

Andkeu  (surt  pel  corredor) 
(Portant  un  plat  de  vianda  's  dirigeix  al  arma 
ri.  Jepó  li  pren  dels  dits;  se  talla  una  llesca 
de  pa  y  '«  posa  à  menjar.) 
Mireu :  si  acas  us  apreta  la  carpanta,  aquí  teniu 
un  tros  d'  espatlla  d'  avuy,  eh !..  Vos  el  recomano. 
La  Quima  no  l'ha  volgut  tastar  y  jo  ab  prou  feynas. 
Jenassa 

Y  donchf,  i  què  us  té  la  mestressa? 

Andkeu 
Se  queixa  de  fret  als  ronyons...  Jo  què  Bé. 
Jenassa 

Y  bé,  no  serà  ree,  si  à  Deu  plau.  Una  bona  su- 
hada,  y  's  llevarà  ab  el  boI. 

Andreu 
Jo,  pel  que  pugui  ser,  me'n  vaig  à  pendre'l  meu 
cafetó,aquí  al  costat.  Vosaltres,  si  voleu,  tot  sopant, 
podeu  esperarme,  que  no  convé  deixarho  això, 
avuy.  Es  qüestió  de  no  fer  babarotas  al  Ros,  que 
ja  haveu  viat  que  adés  ens  espiava  'Is  passos. 
Jenassa 
No  tingueu  quimera,  mestre.  Jo  us  prometoc  no 
mourem. 

(Andreu  se  'n  va  per  la  esquerra.) 

ESCENA   XII 
Jenassa  y  Jepó 

Jenassa 
Seu...  y  escolta. 

Jepó 
Eb  que  tinch  méa  fam  de  vianda  que  d'  histo- 
rias. 

Jenassa 
Ah!  La  fam  que  jo  sentoc  aquí  al  ganyot,  y  à 
las  entranyas,  es  altra  fam.  Fam  de  revenja,  que 
guardo  desde  fa  molt  temps. 

Jepó  (rihent  y  menjant 
Ah,  donchs  la  meva  no  la  guardaré  tant..  Mira, 
veus?.. 

Jenassa 
No  te  'n  riguis,  Jepó ;  que  no  es  pas  gens  diver- 
tit lo  que  vaig  à  contarte...  Quan  ho  sàpigas  tot, 
company,  se't  gelarà'l  somrís  als  llabis.  T'ho  pro- 
metoc. 

Jepó 
Vejam,  parla.  Si  no  fos  que'tconech  massa,  fins 
me  farías  agafar  basarda  ab  els  teus  misteris  y  las 
tevas  estranyeeas.  Aboca,  si  vols! 
Jenassa 
Donchs,  vatja,  acabem.  ^Sabs  aquell  mal  home 
que  't  deya?.. 

Jepó 
Sí.  í Qui  es? 

Jenassa 

L'  Andreu  I..  L'  amo!.. 

Jepó  (deixantse  de  menjar.) 

i  Què  dius  ara?..  Cóm  es  possible?.. 
Jenassa 

L'Andreu  s'estava  allavors  de  fadrí  à  Sobreroca. 
Allí  va  fer  coneixensa  ab  ma  germana,  y...  (san- 
glotant) allí  va  tenir  llocb  la  infàmia  que  acabà  ab 
ella  al  sot,  y  ab  mi  à  la  bordería. 
Jepó 

jVaya  un  cor  d'  escorpí! 

Jenassa 

A  quinze  anya  vaig  sortir  jo  del  assil,  y  un  dia, 
al  cap  de  temps,  va  revelarsem  el  terrible  secret 
ab  tota  sa  nuesa.  Vaig  saber  hont  se  trobava  el 
fulano...  | El  valent  havia,  fugit! 

Aquella  mateixa  nit,  ab  un  tros  de  pà  sech  per 
tota  provisió,  vaig  empendre  la  ruta  cap  aquí.  Vaig 
caminar  d'  esma  tota  la  nit,  ab  una  sola  idea  al 
pensament:  trobarnos  cara  à  cara. 

L'  endemà  vaig  venir  à  demanar  feyna  aquí,  à 
casa  seva...  Va  coneixem;  ab  el  gesto  vaig  com- 
pondre que  no  li  venia  gayre  de  gust  el  péndrem... 
però  'm  va  pendre.  Si  m'  arriba  à  rebutjar,  Jepó, 
l'estench  allà  mateix.  Llamp  me  mati,  si  no  ho 
faig.  .  ♦ 

Ah!  amich  meu,  quin  goig  per  mi  desde  aquell 
dia!  Dormir  tots  dos  sota  la  mateixa  teulada;  es- 
calfarnos  en  la  mateixa  llar!  La  venjansa 's  pre- 
sentava llunyana,  sí,  però  real,  esplendorosa.  Quan- 
tas  vegadas  1'  he  tingut  à  tret  pera  desempellegar- 
me'n,  pera  obrirli  '1  ventre  de  dalt  à  baix,  lo  ma- 
teix que  à  un  xay!..  Però,  nó,  pensava,  no  n'  hi  ha 

prou  d1  això,  no  me  'n  acontentoc  de  matarlo;  es 
poch,  encare,  es  poch... 

Jepó 
iQnè  pensas  fer,  donchs? 

Jenassa 
El  vuy  fer  sofrir  al  menys  tant  com  varen  sofrir 
las  sevas  víctimas.  Si  i'  envioc  al  infern  d'  un  cop 
certer  de  ganiveta,  no  patirà  lo  que  's  mereix...  Y 
com  que  tot  lo  que  després  me  pugui  succehir  ja 
ho  tinch  per  descontat,  vuy  feria  bona. 
Jepó 
Bé,  donchs,  i  què  't  proposaa  maniobrar  avans 
de  fer  el  fet? 

Jenassa  (ab  decisió ) 
Ja  t'ho  diré:  vuy  conseguir  la  eeva  dona.  Sé 
qu'  ell  n'  està  gelós,  que  la  estima  ab  gran  deliri... 
Donchs,  bé:  feria  meva,  tan  sols  un'  hora,  un  ins- 
tant, de  grat,  per  forsa,  y  's  cumpleix  la  meytat  de 
ma  venjansa. 

Jepó  (ab  fingida  tranquilitat.) 
No  està  mal  pensat;   però,   i  ja  't  vol  ella,  la 
Quima? 

JjSKABSA 

Ja  ho  sé,  que  nó.  Som  tan  lleig,  tan  aspre  ab  las 
femellas!..  Però  ara  es  quan  m'  ha  vingut  una  pen- 
sada, y  per  això  es  que  t'  he  fet  confessió  dels 
meus  sinistres  pensaments... 
Jepó 
Esplicat. 

Jenassa 
Necessito  que  te  'n  vagis  ab  1'  Andreu,  aquesta 
nit. 

Jepó 
iY  tu,  donchs? 

Jenassa 
Jo  'm  quedoc.  Deixaho  per  mi.  (ab  reticència.) 
Ja  la  faré  jo  la  teva  feyna...  Comensa  per  donarme 
la  clau...  Aquella  clau  del  cel  que  t'  ha  donat  la 
Quima. 

Jepó 
No;  això  may! 

Jenassa 
Dónamela  à  laa  bonàs,  Jepó,  si  no  vols  obehir 
de  mal  grat  à  qui  té  drets  sobre  teu...  à  qui  't 
mana. 

Jepó 
No ;  may,  t'  he  dit ! 

Jenassa 
4N0  't  recordas  que  aquí  som  més  que  tú  y  que  hi 
perdràs?..  Obeheix,  creume.  Mira  que  vindrà  l'An- 
dreu y  ho  sabrà  tot. 

Jepó 
iQaè  sabrà? 

Jenassa 
Que  1'  enganyas;  que  '1  traheixes;  que'l  deshon- 
ras  à  tot'  hora...  Y  li  'n  donaré  probas.  i  Veus  aquest 
paper?  el  coneixes?..  La  cita  d'  aquest  vespre. 
Jepó 
Ah,  tú?  Ets  tú  que  1*  haa  trobat...  Dónamel... 
porta... 

Jenassa 
Au,  donchs,  vinga  la  clau. 
Jepó 
No.  Mira,  Jenassa,  escolta:  Jo...  per  la  meva  part 
no  'm  faria  rés...  Però  £y  ella? 


Jenassa 
Ella  iquè  ha  de  malpensar?  Au,  no  siguis  terch; 
vinga  la  clau  y  no  'm  fassis  prevaricar. 
Jepó 
Però  si  jo  la  estimoc  à  n'  aquesta  dona,  £cóm 
vols  de  mi  semblant  sacrifici?  No,  Jenaesa,  això  no. 
Jenassa 
iY  què  es  el  teu  amor  al  costat  de  la  meva  rà- 
bia, de  ma  sed  de  venjansa?..  Porta  la  clau,  et 
dich. 

Jepó 
No,  per  favor;  desisteix  del  teu  propòsit... 

Jknassa 
Vatja,  no  perdem  temps.  Dónam  la  clau.  Depres- 
sa...  Mira  que  1'  Andreu  ens  hi  atraparà... 
Jepó 
Es  que  me  la  robas  à  mi,  no  pas  à  n'  ell,  aques- 
ta dona...  qu'  es  ben  meval 

Jenassa 
Tot  això  son  miserias  al  costat  del  pensament 
que  guia  ma  ven j  ansa.  Tot  lo  demés  es  rés,  com- 
parat ab  la  idea  que  m' empeny  à  lo  que  ha  de  ser, 
à  lo  que  serà,  pesi  à  qui  pesi... 
Jepó 
Es  que  som  disposat...  fins  à  ajudarte  ab  el  meu 
bras  per  lo  que  toca  à  n'  ell...  però... 
Jekassa 
No,  gracias.  No  't  necessitoc  per  rés.  Vuy  ésser 
sol  à  anar  al  pal.  Tú  dom  la  clau  y  no  'n  passis 
ànsia  del  demés. 

Jepó 
No;  may,  may ;  ja  t'  ho  he  dit.  Es  inútil. 

Jenassa 
Tu  mateix.  Quan  vingui  1'  amo  llegirà  aquest 
paper. 

Jepó 
No,  per  Deu!  Esperat...  si...  té... 
(Va  per  donarli  la  clau,  no  acabantse  de  decidir.) 

Jenassa 
Apa,  afanyemnos! 

Jepó 
[Oh,  quin  martiri!  Traidor,  més  que  traidor!.. 
Me  V  has  de  pagar !.. 

Jenassa 
Lo  que  has  de  fer  es  obehir.  Després  ja  'n  par- 
larem... 

Jepó 
I  Ah,  com  te'n  vals  d' això  que 'm  compromet! 
Vinga  '1  paper.  Toquem  y  toquem... 
Jenassa 
(prenentli  la  clau  y  donantli  l  paper.) 
|  Au,  romansero! 


ESCENA  XIII 
i  Els  mateixos  y  Andreu. 

Andreu  (sortint  per  la  esquerra) 
Apa,  i  esteu   à  punt?..  Anem,  anem,  Jenassa, 
que  farem  tart. 

Jenassa 
Dispenseume,  Andreu:  però  avuy  me  fariau  un 
gros  favor  si  'm  deixavau  quedar. 

Andkku 
iY  això? 

Jenassa 
Home...  ahir,  allà  à  la  Endevallada,  devia  pescar 
un  mal  ayre...  y...  vatja,  que'm  temoc  que  la  sor- 
tida per  munt  en  aquest'  hora  de  nit  no  m'  aniria 
bé...  Aquell  pas  del  Coll  de  la  Cl•iiilla  es  molt  re- 
consagrat...  Ara,  si  es  que  ho  maneu...  Si  us  empe- 
nyeu en  que  hi  vagi... 

ANDREU 

No,  home,  no.  Quedat;  ja  't  pots  quedar...  Que 
viflgui  en  Jepó  en  lloch  teu...  Sents,  tú?  (d  Jepó.) 
Au,  afanyat!  (d  Jenassa.)  D'  aquí  un'  hora  ó  cinch 
quarts  tornarem  à  ser  aquí  ab  els  bous  y  te  'n  po- 
dràs anar  al  llit  tot  desseguida...  (d  Jepó)  |Oh,  y 
es  vritat,  tú,  que  aquest  fa  mala  carota!  (d  Jenassa) 
No  t'  hi  encaparris,  home,  que  això  no  serà  res. 
Jenassa 
Potser  no.  Aixís  ho  esperoc. 

Andreu 
Mala  negada!  Es  que  no  vuy  que  sigui  dit  que 
no  hi  ha  salut  à  casa  meva!... 
Jenassa 
Donat  ànsia,  Jepó.  Acompanya  al  amo,  que  con- 
vé que  t'  hi  practiquis  en  això  de  menar  el  bestià... 
Que  tú  no  has  fet  may  si  no  tallar  y  vendre,  y  no 
n'  hi  ha  prou. 

Andreu 
Té  rahó  en  Jenassa...  En  aquest  món  a'  ha  de 
saber  fer  tot...  ^Estàs? 

Jepó 
Ja  va,  home! 

Andreu 
Donchs  al  avio,  qn'  es  hora.  (a  Jenassa.)  Y  tú,  vi- 
gila, sobre  tot...  Vès  que  '1  burot  no  passi  y  ens  es- 
guerri '1  marro... 

Jenassa 
■    Aneu  confiat,  nostr'amo. 

Andreu  (desde  la  porta) 
Fins  à  després. 

(Se  'n  van  Andreu  y  Jepó  per  la  esquerra) 
Jenassa 
Fins  à  després...  Y  per  mi  no  cal  que  aneu  ab 
pressas.  No  crech  que  sigui  rea  això... 
Jepó  (retrocedint) 
Me  deixava  la  corda. 
(Llensa  à  Jenassa  un  esguart  desesperant.  Jenas- 
sa li  senyala  la  porta  pera  que  segueixi  à  An- 
dreu. Jepó  vaga  u?i  instant  indecís  y  se  'n 
va,  després  de  fer  un  gesto  amenassador.) 
Jenassa  (ab  ironia) 
|Company,  salat!  Fins  à  més  veure! 


ESCENA  XIV 

Jenassa 

Jenassa  (llensant  un  respir  de  satisfacció) 
Per  fi!...  iQu'  ets  hermosa,  venjanea!  Ha  arribat 
el  moment  (mirant  al  carrer.)  Serenitat  no  'm  dei- 
xis, que  ara  't  necessito  més  que  may.  jCom  deu 
impacientarse,  pobre  colometa!  Poch  s'  ho  deu  es- 
perar que  '1  colom  blanch  y  tendre  s'  hagi  tornat 

negre  y  rabiós  com  una  hiena...  Oh,  venjanea! 
Santa  venjansa,  la  d'  avuy!...  Ab  quin  goig  t'  haig 
de  rebregar  en  els  meus  brassos,  que  tú  't  creuràs 
que  eon  els  seus.  (abaixa  la  llum  del  quinqué,  pau- 
sa.) Tot  està  apunt...  Tot  està  tranquil...  No  hi  ha 
res  que  témer  al  present...  Ahónt  es  la  clau?... 
MalviatjeI...  (butxaquejant)  Ah,  aquí  (sentint  remor 
à  dalt.)  iQué  es  això?...  (escoltant  al  peu  de  la  esca- 
la.) Ah!  es  ella  que  's  neguiteja!...  Ja  vinch,  dona, 
ja  vinch!...  No  es  pas  à  mi  à  qui  esperae;  però,  tan 
se  val...  Tot  es  carn  d'  home!  (puja  determi?iat  es- 
cala amunt.) 

(La  escena  resta  deserta  una  llarga  estona.) 


ESCENA  XV 

Andreu  (entrant  desesperat) 
Oh!  nó;  no  hi  es...  Es  cert,  donchs,  lo  que  m'  aca- 
ba de  dir  en  Jepó...  iHont  es  el  lladre?...  A  dalt, 
sí...  jQuima!  jQuima!...  Aquí  'm  tens...  Abràsaal  bé; 
llígal  ben  fort,  al  miserable.  Espéram...  (despenjant 
un  ganivet.)  AqueBt,  sí...  aquest...  No  es  mal'  eyna... 
(Se  precipita  escalas  amunt.) 


ESCENA  XVI 

Jepó  (entrant  per  la  esquerra,  avansa  poruch  fins  al 
peu  de  la  escala  y  escolta  ab  atenció.) 
Ara  va  bé...  Sembla  que  s'  esbatussan  de  valent! 
No  vos  sabreu  treure  '1  fetje,  reíra!  El  mal  es  que 

la  Quima...  Si  pogués...  Uy,  quin  terravastall!  (va  à 

amagarse  al  corredor) 

(Jenassa  y  Andreu  baixan  la  escala  mitj  de 
tomballons.  El  primer  està  ferit,  agafa  un 
ganivet  y  després  de  distanciarse  bastant,  ai- 
xeca l'  arma  y  espera  que  V  Andreu  fereixi) 


ESCENA  XVII 
Jenassa  y  Andreu 

Jenassa 
Atansat!  Vina...  Abrahónat,  si  tens  tan  pit...  Au, 
qu'  ara  't  puch  matar  jo.  Atreveixte.  Jo  no  faré  si 
no  defecsarme.  (mostrantli  'l  pit  perquè  fereixi) 
iQuè  esperas,  valent?  ( Andreu,  bastant  distanciat, 
no  gosa  afrontar  l  actitut  de  Jenassa)  Jo   som 
aquell,  sabs?  El  germà  de  la  Cinta,  el  víctima  del 
hereu  rich;  som  el  fill  d'  aquella  santa  dona... 
Andreu 
Un  traïdor,  ets! 

Jenassa 
Ha  arribat  1'  hora  d'  arreglar  aquells  comptes. 
En  Jepó  t'  ha  provingut  massa  tart...  Pregúntali, 
si  no,  à  la  teva  dona... 

Andreu 
Oh,  no;  menteixes!  Es  fals,  bord  malehit! 

Jenassa 
Has  fet  tart,  Andreu!  No  't  fassis  il•lusions...  Si 
encare  tinch  aquí,  à  flor  de  llavi,  el  regust  dels 
melosos  petons  seus! 

Andreu 
Menteixes,  brètol ! 

Jenassa 
i  Ah,  que  n'  es  d'  apetitosa  la  teva  ingènua  mu- 
ller! Un  prodigi  d'exhuberancia!  Mestre, 'n  podeu 
estar  orgullós  de  serne  1'  amo. 
Andreu 
Oh,  malvat!  Miserable! 

Jenassa 
Vina!  apropat!   Necessitae  més  llenya  encare 
per  atiar  el  foch  del  odi?  Hala,  avaris  no 't  burxi 
jo  primer...  Fereix!..  Màtam!..  Cobart  més  que  co- 
bartl.. 

Andreu  (furiós.) 
Ah,  sí?  Al  lladre,  donchsl 
(Se  precipita  damunt  de  Jenassa,  qui  l  espera 
serè  sense  esquivat-li  el  cop.  La  Quima  desde 
dintre  demana  auxili.) 
Jenassa 
Aixísl  Donam  ta  sancb...  Tan  eols  una  glopada. 
(En  el  moment  que  Andreu  fereix,  Jenassa  abai- 
xa els  brassos  y  en  un  abràs  furiós  li  clava 
l  ganivet  à  la  esquena.) 

Andreu  (ab  veu  apagada.) 
Auxili  i  Auxili,  que 'm  matan! 

Jenassa 
N'  estava  assedegat  feya  tant  temps!...  eh,  iquè 
me  'n  dius  del  teu  escorxador,...  fa  bona  feyna?... 
(Cauhen  ferits  mortalment:  Andreu  à  terra;  Je- 
nassa demunt  del  banch.) 

Andreu  (ab  veu  apagada.) 
Oh,  Deu  meu!..  El  càstich...  Perdoneume...  Es- 
posa meva!... 

Jknassa 

Tot  ha  acabat...  Ja  puch  morir Germana. 

Mare  meva...  Esteu  venjadas... 


ESCENA  XVIII 
Els  mateixos,  Jepó  y  Quima. 

Quima  (desde  dins,  trucant  desesperadament 
à  la  porta.) 
Auxili!..  Auxili!..  Obriu!..  Ah!..  Aquesta  porta!.. 
Jepó,  que  'a  matan!.. 

{Als  crits  de  Quima,  Jepó  surt  del  corredor  y  va 
d  obriria.) 

Jepó 
Gaaytals! 

Quima    avatisant,  ab  esglay.) 
Morts!..  Verge  Santa!..  Jepó,  no  m'  abandonis... 

Jepó 
Ob,  no!..  Estava  escrit  aue  un  jorn  ens  estima- 
ríam  sense  destorbs...  Seràs  meva! 
Quima  (abandonantse.) 
Sí...  tota  teva!.. 

Jenassa  (incorporantse.) 
Andreu!!..  Andreu!!..  Miréusela!..  Mireula  allà, 
la  vostra  dona!.. 

(Jepó  y  Quima,  presos  de  gran  terror,  no  gosan 
despendres  V  un  del  altre.  Andreu,  després  de 
rastrejar  fins  aprop  d'  ells,  s  incorpora  ame- 
nassador.) 


Andrku 
Oh,  miserables!!  {Mor.) 

Jknassa 
Estem  en  pans,  Jepó...  Ja  li...  pots  dir...  un  pare- 
nostre... à  la  teva...  conciencia.  íCau  mort.) 
Jepó  (dominantse  en  el  terror.) 
Per  fi,  som  lliures! 

Quima 
Lliures,  dius?..  Y  la  jasticia?..  Fugim.  Estem 
perduts,  ei  venen,  (guaytant  al  carrer  ab  gran  esve- 
rament.) 

.Tiíi'o 
Y  què?..  Que  vinguin...  Direm  que  s'han  bara- 
llat. iQue  no  ea  aixís? 

Quima  (ab  resolució.) 
Sí...  Es  cert.  Val  més  que  'ns  hi  pensem  en  fu- 
gir... D'  aquí  que  clareji  ens  queda  temps  encare. 
Jepó  (sensual.) 
Oh!..  Tú  ho  has  dit,  vida  meva...  Ens  queda 
temps...  ens  queda  temps  per  tot,...  fa?..  Vina!.. 

(L'  atrau  amorós.) 
Quima  (abferesa  y  escrúpol) 
No,  nó...  Ara  nó...  DéixamL 

